stanford-oval/wikipedia huggingface dataset:
สตาร์เอนเตอร์เทนเมนต์อวอร์ดส 2002 ครั้งที่ 1
สาขาเพลง > ประเภทเพลงไทยลูกทุ่ง > รางวัลเรียบเรียงเสียงประสานยอดเยี่ยม

เพลง พ่อ ผู้เรียบเรียง นฤพล พานทอง ขับร้องโดย รุ่ง สุริยา จากอัลบั้ม รักคุณดอทคอม
สาขาเพลง > ประเภทเพลงไทยลูกทุ่ง > รางวัลนักร้องชายยอดเยี่ยม

สิทธิพร สุนทรพจน์ เพลง ห้องนอนคนชํ้า จากอัลบั้ม ห้องนอนคนชํ้า
สาขาเพลง > ประเภทเพลงไทยลูกทุ่ง > รางวัลนักร้องหญิงยอดเยี่ยม

คัทลียา มารศรี  เพลง นํ้าตาแก้ปัญหาไม่ได้ จากอัลบั้ม หวานจับใจ
สาขาเพลง > ประเภทเพลงไทยลูกทุ่ง > รางวัลนักร้องชายยอดนิยม

บุญเชิด พรมประโคน เพลง มอเตอร์ไซด์ฮ่าง จากอัลบั้ม กิ้งกือตกสาง
สาขาเพลง > ประเภทเพลงไทยลูกทุ่ง > รางวัลนักร้องหญิงยอดนิยม

ลูกนก สุภาพร เพลง คุณลําใย จากอัลบั้ม คุณลําใย
สาขาเพลง > ประเภทเพลงไทยลูกทุ่ง > รางวัลเพลงสร้างสรรค์ยอดเยี่ยม

เพลง วอนพ่อเลิกยา จากอัลบั้ม คุณแม่ขอร้อง บริษัท หงส์ฟ้าครีเอชั่น
สาขาเพลง > ประเภทเพลงไทยลูกทุ่ง > รางวัลเพลงลูกทุ่งยอดเยี่ยม

เพลง ตํานานบ้านเรา ขับร้องโดย ดํารง วงศ์ทอง จากอัลบั้ม จงเก็บใจรอ บริษัทชัวร์ออดิโอ
สาขาเพลง > ประเภทเพลงไทยลูกทุ่ง > รางวัลเพลงลูกทุ่งยอดนิยม

เพลง คุณลําใย ขับร้องโดย ลูกนก สุภาพร จากอัลบั้ม คุณลําใย บริษัท นพพงศ์ อินเตอร์เนชั่นแนล
สาขาภาพยนตร์ไทย > รางวัลออกแบบฉากยอดเยี่ยม

บุญถิ่น ทวยแก้ว จากภาพยนตร์เรื่อง บางระจัน
สาขาภาพยนตร์ไทย > รางวัลบันทึกเสียงยอดเยี่ยม

ชาย คงศิลวัต และ สุนิต อัศวินิกุล จากภาพยนตร์เรื่อง บางระจัน
สาขาภาพยนตร์ไทย > รางวัลดนตรีประกอบยอดเยี่ยม

จํารัส เศวตาภรณ์ จากภาพยนตร์เรื่อง ข้างหลังภาพ
สาขาภาพยนตร์ไทย > รางวัลกำกับภาพยอดเยี่ยม

วิเชียร เริองวิชญกุล จากภาพยนตร์เรื่อง บางระจัน
สาขาภาพยนตร์ไทย > รางวัลลำดับภาพยอดเยี่ยม

สุนิตย์ อัศวินิกุล และ ธานินทร์ เทียนแก้ว จากภาพยนตร์เรื่อง จัน ดารา
สาขาภาพยนตร์ไทย > รางวัลบทภาพยนตร์ยอดเยี่ยม

เสกสรรค์ ประเสริฐกุล และ บัณฑิต ฤทธิ์ถกล จากภาพยนตร์เรื่อง 14 ตุลา สงครามประชาชน
สาขาภาพยนตร์ไทย > รางวัลผู้แสดงสมทบหญิงยอดเยี่ยม

สุนทรี ใหม่ละออ จากภาพยนตร์เรื่อง บางระจัน
สาขาภาพยนตร์ไทย > รางวัลผู้แสดงสมทบชายยอดเยี่ยม

โกวิท วัฒนกุล จากภาพยนตร์เรื่อง Goal Club เกมล้มโต๊ะ
สาขาภาพยนตร์ไทย > รางวัลผู้แสดงนำหญิงยอดเยี่ยม

คาร่า พลสิทธิ์ จากภาพยนตร์เรื่อง ข้างหลังภาพ
สาขาภาพยนตร์ไทย > รางวัลผู้แสดงนำชายยอดเยี่ยม

ภาณุ สุวรรณโณ จากภาพยนตร์เรื่อง 14 ตุลา สงครามประชาชน
สาขาภาพยนตร์ไทย > รางวัลผู้กำกับการแสดงยอดเยี่ยม

ธนิตย์ จิตนุกูล จากภาพยนตร์เรื่อง บางระจัน
สาขาภาพยนตร์ไทย > รางวัลภาพยนตร์ยอดเยี่ยม

บางระจัน จากบริษัท ฟิล์มบางกอก
สาขาภาพยนตร์ไทย > รางวัลภาพยนตร์เกียรติยศ

สุริโยไท จากบริษัท สหมงคลฟิล์ม
สาขาโทรทัศน์ > รางวัลผู้ประกาศข่าวหญิงยอดเยี่ยม

สายสวรรค์ ขยันยิ่ง
สาขาละครโทรทัศน์ > รางวัลเพลงประกอบละครยอดเยี่ยม

เพลง ดาวหลงฟ้า ภูผาสีเงิน ขับร้องโดย ธีรนัยน์ ณ หนองคาย เพลงประกอบละครเรื่อง ดาวหลงฟ้า ภูผาสีเงิน ทางช่อง 7
สาขาละครโทรทัศน์ > รางวัลบทละครยอดเยี่ยม

เอื้องอรุณ สมิตสุวรรณ จากละครเรื่อง เก็บแผ่นดิน ทางช่อง 7
สาขาละครโทรทัศน์ > รางวัลผู้แสดงสมทบชายยอดเยี่ยม

อรรถพร ธีมากร จากละครเรื่อง เก็บแผ่นดิน ทางช่อง 7
สาขาละครโทรทัศน์ > รางวัลผู้แสดงสมทบหญิงยอดเยี่ยม

ธัญญาเรศ รามณรงค์ จากละครเรื่อง สามีตีตรา ทางช่อง 3
สาขาละครโทรทัศน์ > รางวัลผู้แสดงนำชายยอดเยี่ยม

เจษฎาภรณ์ ผลดี จากละครเรื่อง ตะวันตัดบูรพา ทางช่อง 5
สาขาละครโทรทัศน์ > รางวัลผู้แสดงนำฝ่ายหญิงยอดเยี่ยม

แอน ทองประสม จากละครเรื่อง แรงเงา ทางช่อง 3
แอน ทองประสม จากละครเรื่อง สามีตีตรา ทางช่อง 3
สาขาละครโทรทัศน์ > รางวัลผู้กำกับการแสดงละครยอดเยี่ยม

นพพล โกมารชุน จากละครเรื่อง เก็บแผ่นดิน ทางช่อง 7
สาขาละครโทรทัศน์ > รางวัลละครยอดเยี่ยม

เก็บแผ่นดิน จากบริษัท เป่า จิน จง ทางช่อง 7
รางวัลพิเศษ > รางวัลผู้แต่งกายยอดเยี่ยมฝ่ายหญิง

คัทลียา แมคอินทอช
สถาปัตยกรรมไบแซนไทน์

| --- | --- |
จากซ้ายไปขวา: ฮาเกียโซเฟียในประเทศตุรกี, มหาวิหารซานทาเลในอิตาลี, โบสถ์แห่งยอห์นผู้ให้บัพติศมาในไครเมีย, โบสถ์น้อยแห่งซานทาเล
ช่วงเวลา: คริสต์ศตวรรษที่ 4 – ค.ศ. 1453
สถาปัตยกรรมไบแซนไทน์ หรือ สถาปัตยกรรมไบแซนทีน (อังกฤษ: Byzantine architecture; /bī-ˈzanˌtēn/) หรือ สถาปัตยกรรมบีเซินทีน (/ˈbɪzənˌtin/) เป็นสถาปัตยกรรมที่เริ่มประมาณคริสต์ศตวรรษที่ 5 ลักษณะอาคารส่วนใหญ่เป็นโดมคลุมบนเนื้อที่กลม สี่เหลี่ยม หรือรูปหลายเหลี่ยม บางครั้งมีการจัดรูปทรงภายนอกเป็นโดมหลายอัน ต่างขนาดกัน ลดหลั่นกันไป โดยส่วนใหญ่ยึดหลักสมดุลชนิด 2 ข้างเท่ากันรอบแกนใดแกนหนึ่ง เช่น โบสถ์เซนต์มาร์ค ที่เวนิส ประเทศอิตาลี
ยุคไบแซนไทน์มักเริ่มตันขึ้นใน ค.ศ. 330 เมื่อจักรพรรดิคอนสแตนตินมหาราชย้ายเมืองหลวงของจักรวรรดิโรมันไปยังบิแซนเทียม ซึ่งในภายหลังได้กลายเป็นคอนสแตนติโนเปิล จนกระทั่งการล่มสลายของจักรวรรดิไบแซนไทน์ ใน ค.ศ. 1453 อย่างไรก็ตาม ในขั้นต้นยังไม่มีเส้นแบ่งที่ชัดเจนระหว่างจักรวรรดิไบแซนไทน์และจักรวรรดิโรมัน สถาปัตยกรรมไบแซนไทน์ยุคแรกมีลักษณะเฉพาะและดูแยกไม่ออกจากสถาปัตยกรรมโรมันยุคก่อน คำศัพท์นี้ได้รับการแนะนำโดยนักประวัติศาสตร์ยุคใหม่ เพื่อระบุจักรวรรดิโรมันยุคกลาง ในขณะที่มีการวิวัฒนาการเป็นเอกลักษณ์ทางศิลปะและวัฒนธรรมที่โดดเด่น โดยศูนย์กลางอยู่ที่เมืองหลวงใหม่แห่งคอนสแตนติโนเปิล (ปัจจุบันนี้คืออิสตันบูล) มากกว่าโรมและบริเวณโดยรอบ
สถาปัตยกรรมศตวรรษที่ 20 ของแฟรงก์ ลอยด์ ไรต์

| สถาปัตยกรรมศตวรรษที่ 20 ของแฟรงก์ ลอยด์ ไรต์ * |
| --- | --- |
  แหล่งมรดกโลกโดยยูเนสโก
ประเทศ:  สหรัฐ
ภูมิภาค **: ยุโรปและอเมริกาเหนือ
ประเภท: มรดกทางวัฒนธรรม
เกณฑ์พิจารณา: (ii)
อ้างอิง: 1496
ประวัติการขึ้นทะเบียน
ขึ้นทะเบียน: 2019 (คณะกรรมการสมัยที่ 43)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
สถาปัตยกรรมศตวรรษที่ 20 ของแฟรงก์ ลอยด์ ไรต์ (อังกฤษ: The 20th-Century Architecture of Frank Lloyd Wright) คือแหล่งมรดกโลกของสหรัฐ ประกอบด้วยอาคารจำนวน 8 โครงการ ที่ออกแบบโดยแฟรงก์ ลอยด์ ไรต์ สถาปนิกชาวอเมริกัน
สถิติศาสตร์

สำหรับหลักฐานที่รวบรวมเอาไว้เป็นตัวเลขสำหรับเปรียบเทียบ หรือใช้อ้างอิง ดูที่ ค่าสถิติ
ระวังสับสนกับ สถิตยศาสตร์
สถิติ (อังกฤษ: Statistics) หรือ สถิติศาสตร์ (อังกฤษ: Statistical science) เป็นการศึกษาการเก็บ การวิเคราะห์ การตีความ การนำเสนอและการจัดระเบียบข้อมูล ในการประยุกต์สถิติศาสตร์กับปัญหาทางวิทยาศาสตร์ อุตสาหกรรมหรือสังคม ฯลฯ จำเป็นต้องเริ่มด้วยประชากรหรือกระบวนการที่จะศึกษา ประชากรเป็นได้หลากหลาย เช่น "ทุกคนที่อาศัยอยู่ในประเทศหนึ่ง" หรือ "ทุกอะตอมซึ่งประกอบเป็นผลึก" สถิติศาสตร์ว่าด้วยทุกแง่มุมของข้อมูลซึ่งรวมการวางแผนการเก็บข้อมูลในแง่การออกแบบการสำรวจและการทดลอง
ในกรณีไม่สามารถเก็บข้อมูลสำมะโนได้ นักสถิติศาสตร์เก็บข้อมูลโดยการพัฒนาการออกแบบการทดลองจำเพาะและตัวอย่างสำรวจ การชักตัวอย่างเพื่อเป็นตัวแทนประกันว่าการอนุมานและการสรุปสามารถขยายจากตัวอย่างไปยังประชากรโดยรวมได้โดยปลอดภัย การศึกษาทดลองเกี่ยวข้องกับการวัดระบบที่กำลังศึกษา จัดดำเนินการระบบ แล้ววัดเพิ่มโดยใช้วิธีดำเนินการเดียวกันเพื่อตัดสินว่าการจัดดำเนินการดัดแปรค่าของการวัดหรือไม่ ในทางกลับกัน การศึกษาสังเกตไม่เกี่ยวข้องกับการจัดดำเนินการทดลอง
มีการใช้ระเบียบวิธีสถิติศาสตร์สองอย่างหลักในการวิเคราะห์ข้อมูล ได้แก่ สถิติศาสตร์พรรณนา ซึ่งสรุปข้อมูลจากตัวอย่างโดยใช้ดัชนีอย่างค่าเฉลี่ยหรือค่าเบี่ยงเบนมาตรฐาน และสถิติศาสตร์อนุมาน ซึ่งดึงข้อสรุปจากข้อมูลซึ่งมีการกระจายสุ่ม (เช่น ข้อผิดพลาดสังเกต การกระจายการชักตัวอย่าง) สถิติศาสตร์พรรณนาส่วนใหญ่ว่าด้วยชุดคุณสมบัติของการกระจายสองชุด ได้แก่ แนวโน้มสู่ส่วนกลางซึ่งมุ่งให้ลักษระค่ากลางหรือตรงแบบของการกระจาย ขณะที่การกระจายให้ลักษณะขอบเขตซึ่งสมาชิกของการกระจายอยู่ห่างจากส่วนกลางและสมาชิกอื่น การอนุมานสถิติศาสตร์คณิตศาสตร์กระทำภายใต้กรอบทฤษฎีความน่าจะเป็น ซึ่งว่าด้วยการวิเคราะห์ปรากฏการณ์สุ่ม ในการอนุมานปริมาณไม่ทราบค่า มีการประเมินค่าตัวประมาณค่าตั้งแต่หนึ่งตัวโดยใช้ตัวอย่าง
สถิติศาสตร์แบ่งเนื้อหาออกเป็น
สถิติ
เซตและการให้เหตุผล (Set and reasoning)
ตรรกศาสตร์ (logical)
ความน่าจะเป็น (Probability)
สถิตยศาสตร์

สถิตยศาสตร์ (อังกฤษ: Statics) เป็นแขนงวิชาทางกลศาสตร์ของวัตถุแข็งเกร็ง (Rigid body) ที่วิเคราะห์แรง และแก้ปัญหาของระบบแรง ที่กระทำต่อวัตถุหนึ่งๆ ภายใต้สภาวะสมดุล โดยเน้นการศึกษาสมดุลของแรงที่กระทำต่อวัตถุโดยที่วัตถุนั้นไม่มีการเคลื่อนที่
สถาปัตยกรรมวิจิตรศิลป์

โรงอุปรากรพาเลส์การ์นิเยร์ (เปิด ค.ศ. 1875)
ศูนย์วัฒนธรรมในอาร์เจนตินา
สถาปัตยกรรมวิจิตรศิลป์ หรือ สถาปัตยกรรมโบซาร์ (อังกฤษ: Beaux-Arts architecture) เป็นลักษณะสถาปัตยกรรมแบบฟื้นฟูคลาสสิกแบบสถาบันที่สอนกันที่สถาบันวิจิตรศิลป์แห่งกรุงปารีส (École des Beaux-Arts) ลักษณะของสถาปัตยกรรมวิจิตรศิลป์เป็นลักษณะของสถาปัตยกรรมที่ผสานคำสอนที่ดำเนินมาเป็นเวลาสองร้อยห้าสิบปีภายในสถาบันต่างๆ ที่เริ่มด้วยราชสถาบันสถาปัตยกรรม ต่อมาหลังจากการปฏิวัติฝรั่งเศสก็ดำเนินโดนแผนกสถาปัตยกรรมของสถาบันวิจิตรศิลป์ การบริหารภายใต้การปกครองระบบโบราณด้านการแข่งขันกรองด์ปรีซ์เดอโรมสาขาสถาปัตยกรรมมีรางวัลให้แก่ผู้ได้รับในการไปศึกษาที่กรุงโรม ซึ่งก็ทำให้มีอิทธิพลต่อแนวคิดของลักษณะของสถาปัตยกรรมที่เกิดขึ้นระหว่างจักรวรรดิฝรั่งเศสที่ 2 (ค.ศ. 1850-ค.ศ. 1870) และ ที่ 3ที่ตามมา ลักษณะของการสอนที่ทำให้เกิดสิ่งก่อสร้างแบบสถาปัตยกรรมวิจิตรศิลป์ดำเนินต่อมาจนกระทั่งปี ค.ศ. 1968
ลักษณะของสถาปัตยกรรมวิจิตรศิลป์มีอิทธิพลเป็นอันมากต่อสถาปัตยกรรมอเมริกันระหว่างปี ค.ศ. 1880 ถึง ค.ศ. 1920 ส่วนลักษณะของสถาปัตยกรรมของประเทศในยุโรปอื่นๆ ระหว่างปี ค.ศ. 1860 ถึง ค.ศ. 1914 มีแนวโน้มที่มีลักษณะที่เป็นลักษณะประจำชาติของตนเองแทนที่มีอิทธิพลจากปารีส สถาปนิกอังกฤษของลักษณะอิมพีเรียลคลาสสิกที่เห็นได้จากงานการสร้างที่ทำการของรัฐบาลในนิวเดลีของเซอร์เอ็ดวิน ลูเต็นสก็มีลักษณะที่แยกออกไปจากสถาปัตยกรรมวิจิตรศิลป์ที่มีเหตุผลมากจากการเมืองทางด้านวัฒนธรรมของปลายคริสต์ศตวรรที่ 19
การฝึก

การฝึกสถาปัตยกรรมวิจิตรศิลป์โดยทั่วไปเน้นตัวอย่างจากสถาปัตยกรรมโรมันระหว่างสมัยจักรพรรดิออกัสตัสจนถึงจักรพรรดิเซเวรัน, สถาปัตยกรรมฟื้นฟูศิลปวิทยาอิตาลี และ สถาปัตยกรรมบาโรกแบบฝรั่งเศสและอิตาลีโดยเฉพาะ แต่การฝึกก็อาจจะประยุกต์ไปใช้กับตัวอย่างของลักษณะสถาปัตยกรรมแบบอื่นเช่นด้านหน้าของคฤหาสต์หรือวังของคริสต์ศตวรรษที่ 15 ของฟลอเรนซ์ หรือ สถาปัตยกรรมกอธิคตอนปลายของฝรั่งเศส แต่สถาปนิกอเมริกันของสมัยสถาปัตยกรรมวิจิตรศิลป์มักจะหันกลับไปใช้สถาปัตยกรรมกรีกเป็นแบบอย่าง ซึ่งมีพื้นฐานที่เกี่ยวพันกับประวัติของการศิลปฟื้นฟูกรีกของอเมริกาของต้นคริสต์ศตวรรษที่ 19
สถาปัตยกรรมวิจิตรศิลป์เป็นสถาปัตยกรรมที่ใช้การตกแต่งด้วยประติมากรรมตามแนวเส้นที่เป็นอนุรักษนิยมของสมัยใหม่ โดยใช้การตกแต่งแบบบาโรกของฝรั่งเศสและอิตาลีและสูตรของการตกแต่งแบบโรโคโคผสมกับอิมเพรสชันนิสม์และสัจนิยม ด้านหน้าของสิ่งก่อสร้างในภาพประกอบเทพีไดแอนนาเกาะบัวที่นั่งอยู่อย่างธรรมชาติซึ่งเป็นลักษณะที่แท้ของสถาปัตยกรรมวิจิตรศิลป์
สถาปัตยกรรมวิจิตรศิลป์บางแนวก็หันไปทางแมนเนอริสม์ การฝึกก็จะหนักไปในทางการใช้ agrafes ที่เชื่อมระหว่ารายละเอียดของสถาปัตยกรรมแบบหนึ่งกับอีกแบบหนึ่ง, การตีความหมายของรูปทรงซึ่งเป็นลักษณะของบาโรก, และการใช้ปรัชญา อัตวัจนสถาปัตย์ (architecture parlante หรือ speaking architecture)  หรือ speaking architecture ซึ่งเป็นความคิดที่ว่าสิ่งก่อสร้างสามารถอธิบายการใช้สอยของตนเอง หรือ ความเป็นสถาปัตยกรรมของตัวเองแก่ผู้เห็นได้
การฝึกสถาปัตยกรรมวิจิตรศิลป์เน้นการเขียนงานร่างแบบความคิดอย่างรวดเร็ว, ภาพวาดลายเส้นแบบทัศนมิติที่คุณภาพสูง, เน้นรายละเอียดของรายละเอียด (Brief), และรายละเอียดของความรู้ของสิ่งก่อสร้าง ส่วนที่ตั้งก็จะเน้นการสร้างในบริบทของความเกี่ยวข้องของสิ่งก่อกับสังคมรอบด้านและในตัวเมือง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สถาปัตยกรรมวิจิตรศิลป์
New York architecture images, Beaux-Arts gallery
Advertisement film about the usage of the Beaux Arts style as a reference in kitchen design
โรงอุปรากรที่ระลึกทหารผ่านศึกซานฟรานซิสโกที่สร้างเสร็จในปี ค.ศ. 1932 เป็นสิ่งก่อสร้างชิ้สุดท้ายของสหรัฐที่เป็นสถาปัตยกรรมวิจิตรศิลป์
สิ่งตกแต่งของสิ่งก่อสร้างแบบสถาปัตยกรรมวิจิตรศิลป์เป็นประติมากรรมของเทพีโรมันเทพีโพโมนา และ เทพีไดแอนนา สิ่งที่น่าสังเกตคือลักษณะการวางท่าที่เป็นธรรมชาติของเทพีและงานหินที่สร้างให้ดูเป็นงานหินแบบของเก่า
สถาบันวิทยสิริเมธี

| --- | --- |

ชื่อย่อ: สวสธ. / VISTEC
ประเภท: สถาบันอุดมศึกษาเอกชน
สถาปนา: 2 เมษายน พ.ศ. 2558 (9 ปี)
นายกสภาฯ: ดร.ไพรินทร์ ชูโชติถาวร
อธิการบดี: ศาสตราจารย์ ดร.พิมพ์ใจ ใจเย็น
ผู้ศึกษา: 271 คน
ที่ตั้ง: เลขที่ 555 หมู่ 1 ตำบลป่ายุบใน อำเภอวังจันทร์ จังหวัดระยอง
สี: ████ สีม่วง สีเลือดหมู
เว็บไซต์: www.vistec.ac.th
สถาบันวิทยสิริเมธี (อังกฤษ: Vidyasirimedhi Institute of Science and Technology: VISTEC) เป็น graduate research intensive university ตั้งอยู่ในพื้นที่วังจันทร์วัลเลย์ ตำบลป่ายุบใน อำเภอวังจันทร์ จังหวัดระยอง ประเทศไทย ก่อตั้งขึ้นเมื่อปี พ.ศ. 2558 โดยมูลนิธิพลังสร้างสรรค์นวัตกรรม (Power of Innovation Foundation: PIN) (ชื่อเดิม มูลนิธิสถาบันวิทยาศาสตร์และเทคโนโลยีระยอง) ตามโครงการจัดตั้งสถาบันอุดมศึกษาและโรงเรียนวิทยาศาสตร์ กลุ่ม ปตท. พื้นที่ภาคตะวันออก ด้วยวิสัยทัศน์สำคัญของ ดร.ไพรินทร์ ชูโชติถาวร ประธานมูลนิธิฯ และนายกสภาสถาบันฯ คนแรก ที่มุ่งหวังให้สถาบันฯ ติดอันดับ 1 ใน 50 ของมหาวิทยาลัยวิจัยชั้นนำระดับโลก
ปัจจุบัน VISTEC มีนายอานันท์ ปันยารชุน ดำรงตำแหน่ง ประธานที่ปรึกษานโยบายสถาบันวิทยสิริเมธี โดยมี ดร.ไพรินทร์ ชูโชติถาวร ดำรงตำแหน่ง นายกสภาสถาบันวิทยสิริเมธี, ศาสตราจารย์ ดร.จำรัส ลิ้มตระกูล ดำรงตำแหน่ง อธิการบดีกิตติคุณสถาบันวิทยสิริเมธี และศาสตราจารย์ ดร.พิมพ์ใจ ใจเย็น ดำรงตำแหน่งอธิการบดีสถาบันวิทยสิริเมธี
VISTEC มุ่งเน้นการจัดการศึกษาด้านวิทยาศาสตร์ วิศวกรรมศาสตร์ และเทคโนโลยี โดยมีศูนย์วิจัยวิทยาศาสตร์และเทคโนโลยีชั้นแนวหน้า (Frontier Research Center) ซึ่งเป็นศูนย์กลาง ในการเสริมสร้างความเข้มแข็งทางการวิจัยและให้การสนับสนุนด้านทุนการวิจัยแก่สถาบันฯ เป็นศูนย์รวมนักวิจัยที่มีความเชี่ยวชาญสูง ช่วยขับเคลื่อนการดำเนินงานด้านการศึกษา วิจัย การสร้างนวัตกรรม สร้างความร่วมมือทางด้านวิจัยกับสถาบันการศึกษา ภาคธุรกิจ ภาคอุตสาหกรรมและหน่วยงานด้านการวิจัยวิทยาศาสตร์และเทคโนโลยี
หลักสูตร

สถาบันวิทยสิริเมธี เปิดการเรียนการสอนในระดับบัณฑิตศึกษา (ปริญญาโทและปริญญาเอก) จำนวน 4 สำนักวิชา ได้แก่
สำนักวิชาวิทยาการพลังงาน (School of Energy Science and Engineering: ESE)
สำนักวิชาวิทยาการโมเลกุล (School of Molecular Science and Engineering: MSE)
สำนักวิชาวิทยาศาสตร์และวิศวกรรมชีวโมเลกุล  (School of Biomolecular Science and Engineering: BSE)
สำนักวิชาวิทยาศาสตร์และเทคโนโลยีสารสนเทศ (School of Information Science and Technology: IST)
โดยมีศูนย์วิจัยวิทยาศาสตร์และเทคโนโลยีชั้นแนวหน้า (Frontier Research Center: FRC) ที่เป็นกลไกลสนับสนุนการดำเนินงานวิจัย
กลุ่มการวิจัยหลัก (Core Research)

Cutting-Edge Core Research ทั้งสิ้น 9 กลุ่ม ได้แก่
Functional Materials by Molecular Design
Molecular and Engineering Catalysis
Manufacturing at the Nanoscale
Biologically Inspired Engineering
Biomass Refinery Technology
Nano Electronics, Photonics and Magnetics
Efficient Energy Conversion Storage, and Utilization
Agricultural Biomolecular Engineering
Safety, Health, Environment, Sustainability
ด้านการวิจัยและผลงานทางวิชาการ

สถาบันวิทยสิริเมธี มีผลงานตีพิมพ์ในวารสารที่มีคุณภาพสูงในระดับนานาชาติ อาทิ Nature Index อาทิเช่น Nature Communication Chemical Science and Chemical Communication (Royal Society of Chemistry, UK), Angewandte chemie (German Chemical Society), Proceedings of the National Academy of Sciences USA (United States National Academy of Sciences) เป็นต้น
โดยมีผลงานตีพิมพ์ด้านวิทยาศาสตร์ระดับนานาชาติ จำนวน 120 ผลงาน  โดยเฉลี่ย 6.9 ผลงาน ต่อ อาจารย์ 1 ท่าน/ปี (Average Journal Impact Factor: 4.5) มีการจดสิทธิบัตรผลงานและสิ่งประดิษฐ์จากการวิจัย จำนวน 21 สิทธิบัตร และได้รับรางวัลจากสำนักงานคณะกรรมการวิจัยแห่งชาติ (วช.) จำนวน 4 รางวัล ได้แก่
รางวัลนักวิจัยดีเด่นแห่งชาติ ประจำปี 2559 สาขาวิทยาศาสตร์เคมีและเภสัช (ศ.ดร.วินิช พรมอารักษ์)
รางวัลผลงานวิจัยระดับดีมากประจำปี 2559 สาขาวิทยาศาสตร์เคมีและเภสัช (ผศ.ดร.มนตรี สว่างพฤกษ์)
รางวัลผลงานประดิษฐ์คิดค้น ประจำปี 2559 สาขาวิทยาศาสตร์เคมีและเภสัช (ผศ.ดร.มนตรี สว่างพฤกษ์)
รางวัลวิทยานิพนธ์ระดับดีมากประจำปี 2559 สาขาวิทยาศาสตร์กายภาพและคณิตศาสตร์ (ดร.พิชญ พัฒนสัดยวงศ์)
อันดับและมาตรฐานของมหาวิทยาลัย

สถาบันวิทยสิริเมธี ได้รับการจัดอันดับจาก Nature Index ให้เป็นมหาวิทยาลัยอันดับ 1 ของประเทศไทย ที่มีผลงานวิจัยชั้นเลิศในทุกสาขาวิชาด้านวิทยาศาสตร์ธรรมชาติ และเป็นอันดับ 4 ของภูมิภาคอาเซียน ซึ่งมีเพียงแค่มหาวิทยาลัยของประเทศสิงคโปร์เท่านั้นที่มีอันดับสูงกว่า รวมถึงอันดับ 1 ของประเทศไทย ในสาขาวิชาเคมี สถาบันวิทยสิริเมธี ยังถูกจัดอันดับให้เป็นมหาวิทยาลัยอันดับที่ 12 ในหมวดของมหาวิทยาลัยที่ดีที่สุดในโลกที่มีอายุไม่เกิน 30 ปีอีกด้วย
นายกสภาสถาบัน สถาบันวิทยสิริเมธี

ดร.ไพรินทร์ ชูโชติถาวร นายกสภาสถาบัน วาระการดำรงตำแหน่ง 16 พฤษภาคม 2558 - 17 พฤศจิกายน 2560
นายเทวินทร์ วงศ์วานิช นายกสภาสถาบัน วาระการดำรงตำแหน่ง 30 มกราคม 2561 - 26 กรกฎาคม 2562
ดร.ไพรินทร์ ชูโชติถาวร นายกสภาสถาบัน  วาระการดำรงตำแหน่ง 1 พฤศจิกายน 2562 - ปัจจุบัน
แหล่งข้อมูลอื่น

สถาบันวิทยสิริเมธี
สถานีอิสรภาพ

สถานีอิสรภาพ (อังกฤษ: Itsaraphap Station, รหัส BL32) เป็นสถานีรถไฟฟ้าใต้ดินในเส้นทางรถไฟฟ้ามหานคร สายเฉลิมรัชมงคล โดยเป็นสถานีสถานีแรกและสถานีเดียวของสายเฉลิมรัชมงคลที่มีโครงสร้างใต้ดินที่ตั้งอยู่ที่ฝั่งธนบุรี สถานีตั้งอยู่ในแนวตัดขวางใต้ถนนอิสรภาพ บริเวณใต้ซอยอิสรภาพ 23 และซอยอิสรภาพ 34 ในพื้นที่แขวงวัดท่าพระ เขตบางกอกใหญ่ โดยเป็นสถานีใต้ดินสถานีสุดท้ายก่อนยกระดับเข้าสู่สถานีท่าพระ รวมถึงเป็นสถานีที่เชื่อมต่อไปยังอุโมงค์ลอดใต้แม่น้ำเจ้าพระยาเพื่อข้ามไปฝั่งพระนครอีกด้วย
ที่ตั้ง

ระหว่างซอยอิสรภาพ 23 (ซอยวัดราชสิทธาราม) และซอยอิสรภาพ 34 (ซอยพิเศษสุข) ในพื้นที่แขวงวัดท่าพระ เขตบางกอกใหญ่ กรุงเทพมหานคร
การออกแบบ

สถานีอิสรภาพเป็นสถานีเดียวที่การออกแบบตัวสถานีจะไม่ใช้ลักษณะการออกแบบเดียวกับสถานีใต้ดินก่อนหน้า (วัดมังกร สามยอด และสนามไชย) เช่นการก่อสร้างอาคารเพื่อใช้เป็นทางเข้า การทำลวดลายบนฝ้าเพดาน หรือการตกแต่งโดยละเอียดของสถานี ซึ่งการออกแบบสถานีอิสรภาพจะเน้นลักษณะการออกแบบตัวสถานีแบบเดียวกับสถานีรถไฟฟ้ามหานคร สายเฉลิมรัชมงคลรูปแบบเดิม แต่เปลี่ยนโทนสีในการตกแต่งให้เป็นสีทองเป็นหลัก มีการนำรูปหงส์ ที่เป็นสัตว์สิริมงคลและศักดิ์สิทธิ์ และยังเป็นสัญลักษณ์ของวัดหงส์รัตนารามราชวรวิหารมาปรับใช้ในการออกแบบ เพื่อสื่อให้เห็นถึงประวัติศาสตร์ของพื้นที่
นอกจากการใช้ "หงส์" เป็นสัญลักษณ์หลักของสถานี ตัวสถานียังมีการนำลายค้างคาวและเหรียญจีนมาตกแต่งตามกระเบื้องหัวเสา ป้ายประเพณีประจำสถานี ป้ายบอกทางภายในสถานี บานประตูฉุกเฉินและจุดรับน้ำดับเพลิง ซึ่งอาศัยความเชื่อของจีนมาใช้ในการออกแบบสัญลักษณ์ โดยความหมายของสัญลักษณ์คือ ค้างคาว เป็นการเล่นคำเล่นเสียงของจีน คือ เปี่ยน-ฝู ซึ่งคำว่า ฝู ออกเสียงคล้ายกับคำว่า ฝู หรือ ฮก ในภาษาแต้จิ๋ว หมายถึงความสุขหรือโชคลาภ และเมื่อนำสัญลักษณ์ค้างคาวมาออกแบบร่วมกับเหรียญของจีน อันเป็นสัญลักษณ์ที่แสดงถึงความมั่งคั่งร่ำรวย ความเป็นมงคล และเป็นสิ่งมีค่าตามความเชื่อโบราณว่าเป็น 1 ในสุดยอด 28 ของมงคลของจีน ถือว่าเป็นสิ่งที่นำพาโชคลาภมาให้ ฉะนั้นแล้วการรวมสองสัญลักษณ์ความเป็นมงคลของจีนเข้าด้วยกัน สัญลักษณ์ของสถานีจะมีความหมายว่า "การขอให้มีความสุขเกิดขึ้นก่อนใคร" (Wealth is on the Horizon)
แผนผังสถานี

| 0 | 1 | 2 |
| --- | --- | --- |
| G ระดับถนน  | - | ป้ายรถประจำทาง และรถรับจ้างประจำทาง มัสยิดดิลฟัลลาห์, กุฎีเจริญพาศน์, วัดหงส์รัตนารามราชวรวิหาร, วัดราชสิทธารามราชวรวิหาร |
| B1 ชั้นร้านค้า  |  | ทางออก 1-2, ร้านค้า |
| B2 ชั้นขายบัตรโดยสาร  | ชั้นขายบัตรโดยสาร | ห้องขายบัตรโดยสาร, เครื่องขายบัตรโดยสาร |
| B3 ชั้น Plant  | ห้องเครื่อง | ชั้นคั่นกลางระหว่างชั้นขายบัตรโดยสารและชั้นชานชาลา |
| B4 ชานชาลา | ชานชาลา 2 | สายสีน้ำเงิน มุ่งหน้า ท่าพระ (ผ่าน บางซื่อ) |
B4 ชานชาลา: ชานชาลาเกาะกลาง, ประตูรถจะเปิดทางด้านขวา
| B4 ชานชาลา | ชานชาลา 1 | สายสีน้ำเงิน มุ่งหน้า หลักสอง |
รายละเอียดสถานี > สัญลักษณ์ของสถานี

ตราสัญลักษณ์สถานีเป็นรูปหงส์ เพื่อสื่อถึงตราสัญลักษณ์ประจำของวัดหงส์รัตนารามราชวรวิหาร กระเบื้องหัวเสาและป้ายสถานี ออกแบบโดยใช้ลายค้างคาวและเหรียญจีน เพื่อแสดงถึงความเป็นสิริมงคล โดยมีความหมายว่า "การขอให้มีความสุขเกิดขึ้นก่อนใคร" และใช้สีทองตกแต่งสถานีเพื่อสื่อถึงความเป็นสิริมงคลและเป็นสีที่เกี่ยวข้องกับราชวงศ์
รายละเอียดสถานี > รูปแบบของสถานี

เป็นสถานีใต้ดิน ใช้ชานชาลาแบบเกาะกลาง (Station with Central Platform)
รายละเอียดสถานี > ทางเข้า-ออกสถานี

1 ซอยอิสรภาพ 34, วัดหงส์รัตนาราม, สถานีตำรวจนครบาลบางกอกใหญ่, มัสยิดผดุงธรรมอิสลาม (ลิฟต์)
2 ซอยอิสรภาพ 23, วัดราชสิทธาราม, วัดใหม่พิเรนทร์, มัสยิดดิลฟัลลาห์ (ลิฟต์)
รายละเอียดสถานี > การจัดพื้นที่ในตัวสถานี

แบ่งเป็น 5 ชั้น ประกอบด้วย
G ชั้นระดับถนน (Ground level)
B1 ชั้นร้านค้า
B2 ชั้นออกบัตรโดยสาร เหรียญโดยสาร และห้องประชาสัมพันธ์ (Concourse level)
B3 ชั้นคั่นกลางระหว่างชั้นออกบัตรโดยสารกับชั้นชานชาลา
B4 ชั้นชานชาลา (Platform level) ชานชาลา 1 มุ่งหน้าสถานีหลักสอง และชานชาลา 2 มุ่งหน้าสถานีท่าพระ (ผ่านสถานีบางซื่อ)
เวลาให้บริการ

| ปลายทาง> สายเฉลิมรัชมงคล.ชานชาลาที่ 1 | ปลายทาง> สายเฉลิมรัชมงคล.ชานชาลาที่ 1 | วัน> สายเฉลิมรัชมงคล.ชานชาลาที่ 1 | ขบวนแรก> สายเฉลิมรัชมงคล.ชานชาลาที่ 1 | ขบวนสุดท้าย> สายเฉลิมรัชมงคล.ชานชาลาที่ 1 | สายเฉลิมรัชมงคล> ชานชาลาที่ 1 | สายเฉลิมรัชมงคล> ชานชาลาที่ 1 |
| --- | --- | --- | --- | --- | --- | --- |
| BL38 | หลักสอง | จันทร์ – ศุกร์ | 05:47 | 00:16 |  |  |
| BL38 | หลักสอง |  |  |  |  |  |
| BL38 | หลักสอง | เสาร์ – อาทิตย์ นักขัตฤกษ์ | 05:57 | 00:16 |  |  |

ชานชาลาที่ 2
| BL01 | ท่าพระ   (ผ่านบางซื่อ) | จันทร์ – ศุกร์ | 05:45 | 23:22 |  |  |
| BL01 | ท่าพระ   (ผ่านบางซื่อ) |  |  |  |  |  |
| BL01 | ท่าพระ   (ผ่านบางซื่อ) | เสาร์ – อาทิตย์ นักขัตฤกษ์ | 06:02 | 23:22 |  |  |
| BL01 | ท่าพระ   (ผ่านบางซื่อ) |  |  |  |  |  |
| BL01 | ท่าพระ   (ผ่านบางซื่อ) |  |  |  |  |  |
| ขบวนสุดท้ายเชื่อมต่อสายสีม่วง | – | 22:36 |  |  |  |  |
รถโดยสารประจำทาง

เส้นทางที่มีรถรองรับวีลแชร์
รถโดยสารประจำทาง > รถเอกชน

รถสี่ล้อเล็ก สายคลองสาน–ศิริราช และตลาดพลู–ศิริราช
รถตู้ร่วมให้บริการ สายสถานีอิสรภาพ–โรงพยาบาลธนบุรี
สถานที่สำคัญใกล้เคียง > สถาบันการศึกษา

โรงเรียนทวีธาภิเศก
โรงเรียนชาตศึกษา
คณะแพทยศาสตร์ศิริราชพยาบาล มหาวิทยาลัยมหิดล
คณะพยาบาลศาสตร์ มหาวิทยาลัยมหิดล
โรงเรียนชิโนรสวิทยาลัย
โรงเรียนศึกษานารี
โรงเรียนสตรีวัดระฆัง
โรงเรียนแสงอรุณ
มหาวิทยาลัยราชภัฏบ้านสมเด็จเจ้าพระยา
มหาวิทยาลัยราชภัฏธนบุรี
สถานที่สำคัญใกล้เคียง > วัด

วัดราชสิทธาราม
วัดอรุณราชวราราม
วัดหงส์รัตนารามราชวรวิหาร
วัดใหม่พิเรนทร์
สถานที่สำคัญใกล้เคียง > โรงพยาบาล

โรงพยาบาลศิริราช
โรงพยาบาลศิริราช ปิยมหาราชการุณย์
โรงพยาบาลธนบุรี
สถานที่สำคัญใกล้เคียง > การทหาร

หอประชุมกองทัพเรือ
กรมอู่ทหารเรือ
ฐานทัพเรือกรุงเทพ
สถานที่สำคัญใกล้เคียง > ย่านการค้า

ตลาดวังหลัง
ตลาดพรานนก
สถานที่สำคัญใกล้เคียง > สถานีรถไฟ

สถานีรถไฟธนบุรี
ทางออกที่ 1 ใกล้ซอยอิสรภาพ 34
ทางเดินและป้ายระบุทางเข้าและออกสถานี
บริเวณทางเข้าสถานี
ทางเดินไปยังชานชาลา
การเชื่อมต่อระบบรถไฟฟ้าในอนาคต

ในอนาคต สถานีอิสรภาพจะเป็นจุดเชื่อมต่อกับสถานีอิสรภาพอีกแห่งหนึ่งของโครงการรถไฟฟ้าสายสีทอง ส่วนต่อขยายช่วงสำเหร่–อิสรภาพ ตามแนวถนนอิสรภาพ เพื่อเชื่อมต่อเข้ากับศูนย์การค้าไอคอนสยาม รถไฟฟ้ามหานคร สายฉลองรัชธรรม รถไฟฟ้าชานเมืองสายสีแดงเข้ม และรถไฟฟ้าบีทีเอส สายสีลม
แหล่งข้อมูลอื่น

| ด ค ก สถานีของรถไฟฟ้ามหานคร สายเฉลิมรัชมงคล |
| --- | --- |
ท่าพระ–บางซื่อ:  ท่าพระ   จรัญฯ 13  ไฟฉาย  บางขุนนนท์   บางยี่ขัน  สิรินธร  บางพลัด  บางอ้อ  บางโพ  เตาปูน  
บางซื่อ–หัวลำโพง:  บางซื่อ   กำแพงเพชร  สวนจตุจักร   พหลโยธิน   ลาดพร้าว   รัชดาภิเษก  สุทธิสาร  ห้วยขวาง  ศูนย์วัฒนธรรมแห่งประเทศไทย   พระราม 9  เพชรบุรี   สุขุมวิท   ศูนย์การประชุมแห่งชาติสิริกิติ์  คลองเตย  ลุมพินี  สีลม   สามย่าน  หัวลำโพง 
หัวลำโพง–หลักสอง:  วัดมังกร  สามยอด   สนามไชย  อิสรภาพ  ท่าพระ   บางไผ่  บางหว้า   เพชรเกษม 48  ภาษีเจริญ  บางแค  หลักสอง 
หลักสอง–พุทธมณฑล สาย 4 (โครงการ):  พุทธมณฑล สาย 2  ทวีวัฒนา  หนองแขม  พุทธมณฑล สาย 4 
สัญลักษณ์รูปหงส์ อันเป็นตราสัญลักษณ์ของสถานี
สถาปัตยกรรมตะวันตก

สถาปัตยกรรมตะวันตก (อังกฤษ: Western Architecture)
วัดเอ็ททาล - ประเทศเยอรมนี

สถาปัตยกรรมโรโคโค
มหาวิหารโนเตรอดาม - ประเทศฝรั่งเศส

สถาปัตยกรรมกอธิค